Katariina Libe

**Katariina Libe** (2021. aastani **Katariina Ratasepp**, 2009–2011 **Katariina Kabel**; sündinud 26. novembril 1986) on eesti näitleja ja kirjanik.

## Haridus
Ta on õppinud Vanalinna Hariduskolleegiumis ning lõpetanud 2012. aastal bakalaureusekraadiga Eesti Muusika- ja Teatriakadeemia lavakunstikooli (XXV lend, juhendaja Elmo Nüganen).

## Töö ja loometegevus
Ta töötas aastatel 2010–2014 VAT Teatris näitlejana ja alates 2012. aastast näitles rollilepinguga ka Tallinna Linnateatris. Tuntuks sai ta eeskätt Maria rolliga telesarjast "Padjaklubi", kus mängis alates 2014. aastast.

Seejärel töötas ta ajakirjanikuna Delfi Meedias (ajakirja Pere ja Kodu ning ajalehe Eesti Ekspress kultuuriosa Areen toimetuses). 2025. aasta lõpust on ta vabakutseline.

Katariina Libelt on ilmunud noorteromaanid "Ohverduste sügis" (Varrak, 2021), mis pälvis Eesti Kirjanike Liidu romaanivõistlusel Margus Karu SA eripreemia, ja „Ebapunktid“ (Tänapäev, 2022). "Kuningas, kes kartis kummitusi" (Varrak, 2022) on tema kirjutatud ja illustreeritud raamat, mis on mõeldud väikelastele.

Libe on üks telesarja "Täiuslik sõbranna" idee autoreid ja stsenariste.

Ta on Eesti Näitlejate Liidu liige (2012. aastast).

## Looming
### Teatrirollid
* 2013	"Metsiku küla Pibliotek", VAT Teater
* 2013	"Netis sündinud", VAT Teater
* 2013	Sokrates. "Pidusöök Prytaneionis", VAT Teater
* 2013	"Andromeda saar", VAT Teater
* 2014	"Liha luudel", Tartu Uus Teater
* 2014	"Masohhisti pihtimus", VAT Teater
* 2015	"Kohtumine kunstnikega 2015" (ürituste sari), Kanuti Gildi SAAL
* 2015	"Kallis, ma valetasin", Kanuti Gildi SAAL
* 2017	"Põhiküsimus", Eesti Draamateater
* 2020	"Elevandi kõrts", Vana Baskini Teater

### Lavastused
* 2015	"Kallis, ma valetasin", Kanuti Gildi SAAL

### Telesarjarollid

### Raamatud
* "Ohverduste sügis" (Varrak, 2021) 
* "Ebapunktid" (Tänapäev, 2022)
* "Kuningas, kes kartis kummitusi" (Varrak, 2022)
* "Selena Kuu Nukumeistrite saarel" (Varrak, 2023)
* "Minu aastaring" (Varrak ja Maxima, 2024)
* "Minu kallis tervis" (Varrak, 2025)

### Lühiproosa
* "Teine Erik". Looming 2022, nr 4
* "Enesetapja". Looming 2022, nr 4
* "Love not gone anywhere". Looming 2022, nr 12

### Stsenaariumid
* "Valetamisklubi" – telesari, autorid Reeli Reinaus ja Katariina Libe
* "Täiuslik sõbranna" – telesari, autorid Reeli Reinaus ja Katariina Libe
* "Padjaklubi" uus hooaeg (kevad 2026) – telesari, autorid Kertu Moppel ja Katariina Libe
* "Isapuhkus" (2025) – 10-osaline kuuldemängusari, autorid Katariina Libe ja Indrek Koff

## Tunnustus
* 2023 August Gailiti nimeline novelliauhind ("Enesetapja")
* 2024 EFTA-auhind – aasta sisulooja televisioonis (koos Reeli Reinausiga töö eest Elisa Huubis)

### Kirjandusvõistluste auhinnad
* 2009 Eesti Teatri Agentuuri näidendivõistluse äramärgitud töö ("Aline ehk Tuled põlevad, aga kedagi pole kodus")
* 2021 Eesti Teatri Agentuuri näidendivõistluse I preemia ("Võrsed") 
* 2021 Eesti Kirjanike Liidu romaanivõistlusel Margus Karu SA eripreemia

## Isiklikku
Tema õde on näitleja Ursula Ratasepp.

Ta oli aastatel 2009–2011 abielus näitleja Mihkel Kabeliga, neil on 2009. aastal sündinud poeg Rudolf Mattias.

2016. aastal sündis poeg Joonas.

2021. aastal abiellus ta ajakirjanik Taavi Libega.

Tema hobi on maalimine. 

## Viited


## Välislingid
*  IMDb
* "Delta. Katariina Libe" ERR Klassikaraadio saade, 23. november 2022